tomron87/hebrew-wikipedia-sentences-corpus huggingface dataset:
מצבם תואר כרצח עם, וסיוע מסוים שוגר אליהם באמצעות ארצות הברית ובריטניה.
החל מ-10 באוגוסט חברו כוחות הפשמרגה הכורדית לנצורים והצליחו לפנות את רובם לשטחי כורדיסטן הסורית, במסגרת הקרב על סכר מוסול.
בדצמבר 2014 שחררו כוחות הפשמרגה חלקים מסינג'אר, אך התנגדות עזה של לוחמי המדינה האסלאמית עצרה את התקדמותם.
הפשמרגה, בשיתוף כוחות כורדים מסוריה ומיליציות יזידיות, ובסיוע אווירי של ארצות הברית, ערכו מתקפה נוספת על העיר בנובמבר 2015, והשלימו את שחרורה בתום קרב קצר.
סינאן בולאט (טורקית: Sinan Bolat; נולד ב-3 בספטמבר 1988) הוא כדורגלן טורקי המשחק בוסטרלו בעמדת השוער.
בולאט התחיל את הקריירה שלו במחלקת הנוער של ראסינג גנק.
לאחר שלא הצליח לצבור דקות משחק בדצמבר חתם בסטנדרד לייז' ל-4 וחצי שנים תמורת 150 אלף אירו כמחליפו של רוריס אראגון שנפצע בתחילת העונה.
במהלך העונה הוא שיחק 7 משחקים וספג רק בשניים מהם.
ב-26 בפברואר 2009 ערך את הופעת הבכורה שלו במסגרת אירופאית נגד ספורטינג בראגה אך הוחלף במחצית על ידי אראגון שחזר מפציעה.
במשחק האחרון של העונה בולאט הדף פנדל בדקה ה-92, ובכך הבטיח את השתתפותה של ליאז' בפלייאוף האליפות בו ניצחה 1–2 את אנדרלכט בסיכום כולל של שני משחקים וזכה עם המועדון באליפות.
ב-27 ביולי 2009 זכה עם המועדון בסופר קאפ.
ב-30 ביולי 2013 עבר בהעברה חופשית לפורטו הפורטוגזית אך שיחק רק בקבוצת המילואים של המועדון.
בינואר הושאל לקייסריספור עד לסיום העונה.
ב-22 ביולי 2014 הושאל לגלאטסראיי.
לקראת עונת 2016/2017 הושאל לנסיונל מדיירה.
ב-31 בינואר 2017 חתם בארוקה עד לסיום העונה.
ביולי 2017 חזר לבלגיה וחתם ברויאל אנטוורפן.
בצעירותו, שיחק בכל הנבחרות הצעירות של טורקיה.
בשנת זומן לראשונה לסגל נבחרת טורקיה.
ב-10 באוגוסט 2011 הוא ערך את הופעת הבכורה שלו בנבחרת במשחק ידידות נגד בו ניצחה טורקיה 0–3.
סינבון היא רשת אמריקאית של בתי מאפה.
הם ממוקמים לרוב בקניונים ושדות תעופה.
מטה החברה הוא בסנדי ספרינגס, ג'ורג'יה.
מוצר הדגל של החברה הוא מאפה בצק שמרים גדול, ממולא קינמון בצורת שבלול.
סינבון הייתה שלוחה של רשת Restaurants Unlimited שנוהלה על ידי ריץ' קומן.
קומן רצה ליצור את שבלול הקינמון המושלם, עד שלבסוף העסיק את ג'רלין ברוסו כדי להשלים את המתכון האייקוני.
סניף סינבון הראשון נפתח ב-4 בדצמבר 1984 בפדרל ווי, וושינגטון.
המאפייה הראשונה מכרה בתחילה רק את הסינבון הקלאסי.
החנות הזכיינית הראשונה של סינבון נפתחה באוגוסט 1986 בפילדלפיה.
ב-1991 נפתחה החנות הראשונה מחוץ לקניונים בדטרויט.
לסינבון יש זיכיונות בינלאומיים רבים כמו בפקיסטן, קפריסין, פולין וקנדה.
הרשת הייתה הזכיינית הראשונה שפתחה סניף בלוב אחרי הדחת מועמר קדאפי ב-2011.
בישראל החברה פעלה דרך אר.או.
קיי השקעות בע"מ שקנתה את הזיכיון.
הסניף הראשון נפתח באבן גבירול, תל אביב.
לאחר מכן הסניפים התרחבו לפארק הקרח באילת, עמק רפאים בירושלים ונמל התעופה בן-גוריון.
סניפים נוספים היו קיוסק בקניון רחובות וחנות בקריון שנסגרו בתחילת 2015. בדצמבר 2015 החל סטטוס הרשת בישראל להשתנות.
הסניפים באילת ובירושלים נסגרו לחלוטין והסניף בתל אביב שינה את שמו ל'סינמון', אבל כל הסמלים בתוך הסניף עצמו נשארו ללא שינוי; הסניף בתל אביב נסגר באוגוסט 2016.
לאחר 8 שנים מסגירת הסניף בישראל נפתח בנובמבר 2024 סניף בקניון עזריאלי בתל אביב.
סינבד: אגדת שבעת הימים הוא סרט הנפשה שהופק על ידי אולפני ההנפשה של דרימוורקס בשנת 2003. הסרט מבוסס על הדמות הספרותית "סינבד", אשר הופיעה ב"סיפורי אלף לילה ולילה".
סינבד והפיראטים מתכוננים לגנוב את "ספר השלום" הקסום בעודו בדרכו לסירקוזה, תחת פיקודו של נסיך הכתר פרותאוס.
פרותאוס היה פעם חבר ילדות של סינבד וסיפר לו שהחברות שלהם הייתה משמעותית יותר מהספר.
סינבד ניסה לגנוב את הספר בכל זאת, אולם נמנע לעשות זאת כאשר מפלצת הים לווייתן תקף את הספינה.
פרותאוס וסינבד נלחמו יחד במפלצת הים ולרגע הם ישבו את ההדורים ביניהם.
כאשר נראה שהלווייתן חוסל, סינבד נפל מהספינה ופרותאוס נחלץ להצילו אולם נעצר על ידי הצוות.
כאשר טבע בים, סינבד ניצל על ידי אריס, אלת המריבות היפהפייה, אשר הציעה לו ברכה בתמורה לספר השלום.
סינבד והצוות הלכו לסירקוזה כדי לנסות לגנוב את ספר השלום פעם נוספת, אולם עזבו מבלי לעשות זאת.
היא שינתה צורה לסינבד וגנבה את הספר.
בתגובה, גזר הדין של סינבד היה מוות.
בעקבות זאת פרותאוס שלח את סינבד להחזיר את הספר, כשהוא מבטיח, שאם סינבד לא יחזור, הוא יוצא להורג במקומו.
מרינה, ארוסתו של פרותאוס, מפליגה יחד עם סינבד על מנת לוודא שיצליח במשימתו ויציל את אהובה.
כדי למנוע להם להצליח, אריס שלחה קבוצה של סירנות, אשר נכנסו ופיתו את האנשים בספינה של סינבד ללכת אחרי קולותיהן המזמרות, אולם הם לא פיתו את מרינה, אשר השיטה את הספינה בבטחה.
מאוחר יותר, אריס שלחה רוק על מנת לתפוס את מרינה, אולם מרינה ניצלה על ידי סינבד.
לאחר מלא סכנות, סינבד ומרינה הגיעו לממלכה של אריס, שם אריס סיפרה שהיא תכננה את התרגיל כדי שפרותאוס יוצא להורג במקום סינבד, וישאיר את סירקוזה ללא יורש.
היא הסכימה להיכנע ולהחזיר את ספר החיים בתנאי שסינבד יספר את האמת שיחזור לסירקוזה, יורשע ויוצא להורג.
היא נתנה את מילתה והסכימה לעסקה כאשר היא בלתי שבירה אפילו לאל.
כאשר סינבד עונה לה שהוא יחזור, אריס קראה לו שקרן, והחזירה אותו ואת מרינה אל העולם המציאותי.
סינבד הודה שאריס צדקה, והבין בתוכו שהוא היה שחצן.
בסירקוזה הזמן של סינבד כמעט אזל.
פרותאוס הכין את עצמו לגזר הדין, אולם ברגע האחרון, סינבד חזר ותפס את מקומו של פרותאוס.
אריס הזועמת הגיעה פתאום והצילה את סינבד מהחרבות.
סינבד הנדהם הבין שזה היה חלק מהמבחן שלה כשהוא הצליח להביס אותה שענה תשובה נכונה ואמיתי אחרי הכל.
אריס הייתה עצבנית אבל היא קיימה את חלקה בעסקה והביאה את ספר החיים לסינבד.
כאשר הספר הוחזר לסירקוזה, סינבד והצוות שלו עוזבים את סירקוזה לאזור אחר ומשאירים את מרינה מאחור.
פרותאוס הבין שמרינה מתאהבת בסינבד אז הוא שחרר אותה מהתחייבותה אליו ושלח אותה להצטרף לסירתו של סינבד.
פיראט ומלח הרפתקן שחולם להגיע לפיג'י.בראד פיטנמרוד רשףמרינהנסיכה תארקית.
ארוסתו של פרותיאוס ומושא אהבתו של סינבד.קתרין זיטה-ג'ונסגלית גיאתפרותיאוסנסיך העיר סירקוזה.
מאורס למרינה.ג'וזף פיינסיואב יפתאריסאלת המריבות והכאוס.
מעוניינת לזרוע הרס וחורבן בעולם.מישל פייפראביגיל אריאלידימאסמלך העיר סירקוזה.
אביה של מרינה.טימותי וסטאלברט כהןקיילהקצין הראשון בצוות הספינה של סינבד.דניס הייסברטאריה צ'רנרראטהתצפיתן בצוות הספינה של סינבד.אדריאנו ג'יאנינישמחה ברבירולוקהחבר צוות הספינה.
זקן.ג'ים קאמינגסדב רייזרג'דחבר צוות הספינה.
חמוש באופן קומי.קונארד ורנוןג'יןחבר צוות ממוצא אסייתי.
נוהג להתערב עם לי.רמאן הוילירון ברנסליחבר צוות ממוצא אסייתי.
נוהג להתערב עם ג'ין.צ'ונג צ'אןיגאל מזרחיגראם, צ'אםחברי צוות נוספים בספינה של סינבד.אנדרו בירץ'יורם יוספסברגספייקכלב מסטיף, חיית המחמד של סינבדפרנק ולקר
בדיבוב העברי השתתפו גם אריאל פורמן, דב רייזר, יגאל מזרחי ולירון ברנס.
סינארה יקטרינבורג הוא מועדון קטרגל רוסי מהעיר יקטרינבורג, רוסיה שנוסד בשנת 1992 ומתמודד בליגת העל הרוסית.
סינארה זכתה בגביע אופ"א בשנת 2008, כאשר בסיס השחקנים של הקבוצה הם מחזיקה אזרחות רוסית ורובם מבוגרי האקדמיה של המועדון, כאשר מעט זרים שיחקו בסינארה.
מועדון הקטרגל הוקם ב-2 במרץ 1992 בשם VIZ ובשנת 1994 העפילה לליגת העל הרוסית אחרי שזכתה בגביע הליגה הבכירה.
בעונת 1994/1995 הקבוצה סיימה במקום השלישי בטבלת האליפות במה שהיווה להישג השיא של הקבוצה.
בשנת 2001 שונה שם הקבוצה ל-VIZ סינארה («ВИЗ-Синара»), עם זאת הקבוצה שנותרה לאחת הקבוצות היציבות בליגה זכתה בתואר הלאומי הראשון שלה בשנת 2007 כשזכתה ב אחרי שגברה על דינמו מוסקבה.
לקראת עונת 2008/2009 הקבוצה איבדה שחקני מפתח שעזבו לקבוצות יריבות, עם זאת הקבוצה זכתה באליפות הראשונה שלה כשהיא מבטיחה את הזכייה בתואר 3 מחזורים לסיום.
בגביע אופ"א הקבוצה העפילה לחצי גמר הטורניר ל"דרבי רוסי" מול דינמו מוסקבה עליה גברה בתוצאה 2:0, אך בגמר סינארה הפסידה לאינטר מדריד הספרדית בתוצאה 5:4 וסיימה כסגנית אלופת אירופה.
בעונת 2009/2010 הקבוצה הצליחה לשחזר את ההישג מהעונה הקודמת וזכתה באליפות שנייה ברציפות, כשבמאזנה הפסד אחד בלבד, עם זאת, הקבוצה זכתה באליפות רק במחזור האחרון של העונה.
במפעלים האירופיים באותה עונה הקבוצה העפילה עד לפיינל פור הטורניר, אך לא הצליחה להעפיל לגמר.
מספטמבר 2010 הקבוצה החלה להיקרא "סינארה" ובעונת 2010/2011 הקבוצה העפילה לפלייאוף הליגה מהמקום השני ובפלייאוף הפסידה לדינו מוסקבה ולא הצליחה לזכות באליפות שלישית.
באותה עונה סינארה לא הצליחה להעפיל משלב הבתים של הטורניר.
בעונת 2011/2012 סינארה לא הצליחה להעפיל לגמר פלייאוף הליגה וסיימה במקום הרביעי ובעונת 2012/2013 הודחה בשלב רבע גמר פלייאוף הליגה.
בעונת 2015/2016 סינארה חידשה את הסגל שלה בעקבות עזיבת מספר שחקנים לאלופת 2015, גזפרום-יוגרה.
בעונת 2019/2020 סינארה העפילה לחצי גמר פלייאוף הליגה להתמודדות מול גזפרום-יוגרה יוגורסק.
בעונת 2020/2021 זכתה באליפות השלישית שלה, אחרי שגברה בגמר הפלייאוף על טיומן.
במרץ 2022 זכתה בגביע השני בתולדותיה אחרי שגברה 4:5 על גזפרום-יוגרה.
סינאלי דיומאנדה הוא כדורגלן איווארי המשחק בעמדת הבלם בקבוצת אוסר מליגת העל הצרפתית ובנבחרת חוף השנהב.
דיומאנדה גדל במחלקות נוער של מועדונים בחוף השנהב ובמאלי.
בחודש ספטמבר 2019 חתם באולימפיק ליון מליגת העל הצרפתית.
בעונת שיחק באולימפיק ליון II, קבוצת המילואים של המועדון.
ב-18 בספטמבר 2020 ערך את הופעת הבכורה שלו בקבוצה הראשונה של המועדון, כשהחליף את ליאו דובואה בדקה ה-56 בתיקו 1-1 מול נים במסגרת המחזור הרביעי בליגה לעונת 2020/2021. בעונתו הראשונה בקבוצה הבוגרת של המועדון ערך 27 הופעות ליגה.
ב-30 באוגוסט 2024 חתם לשלוש שנים באוסר.
ב-8 באוקטובר 2020 ערך דיומאנדה את הופעת הבכורה שלו בנבחרת חוף השנהב, בתיקו 1-1 נגד נבחרת בלגיה במשחק ידידות.
סינג סינג הוא סרט דרמה אמריקאי משנת 2023, בבימיו של גרג קוודר, שגם כתב את התסריט והפיק את הסרט בשיתוף עם קלינט בנטלי.
הסרט מבוסס על תוכנית 'שיקום באמצעות אמנות' אמיתית הפועלת בכלא סינג סינג, ומתמקד בקבוצת תיאטרון שאסירים משתתפים בה כחלק מהתכנית.
בסרט מככבים השחקנים קולמן דומינגו ופול ראסי, לצד גברים רבים שנכלאו בעבר והם בוגרי התכנית.
הסרט הוקרן לראשונה בפסטיבל הסרטים בטורונטו 2023. הוא עלה לאקרנים בארצות הברית ב-12 ביולי 2024.
ג'ון וויטפילד "דיוויין ג'י" כלוא במתקן הכליאה סינג סינג, ומששתף בקבוצת תיאטרון קטנה שהיא חלק מתוכנית שיקום באמצעות אמנות, ומטרתה להשתמש בתיאטרון כצורה של שיקום עבור האסירים.
במהלך הסרט מתברר כי ג'ון כלוא באשמת רצח, וכי הוא עוסק בלימודי החוקים כדי להיטיב להתמודד משפטית, ובמאמץ למצוא ראיות שיוכיחו את חפותו.
הקבוצה, בראשותו של ברנט ביואל, מעלה הפקה של חלום ליל קיץ ומתכוננת להמשך דרכה.
ג'ון הוא חבר ועדת ההיגוי של הקבוצה יחד עם מייק מייק חברו הטוב, והשניים מנסים לגייס חברים חדשים לקראת ההצגה הבאה.
לאחר מספר ניסיונות הם מגייסים אסיר קשוח ואגרסיבי בשם קרלנס מקלין "דיווין איי".
בתחילה דיווין איי מזלזל בתיאטרון ומתייחס אליו כעיסוק חסר טעם.
כאשר מתקיים דיון בנוגע לאופי ההצגה הבאה שיעלו חברי הקבוצה, ג'ון מעוניין בדרמה נוספת שתאתגר את כישורי המשחק שלו, אבל דיווין איי מציע שתועלה דווקא קומדיה קלילה, בחירה בה תומכים רוב האסירים.
ההצעה מתקבלת, וביואל כותב מחזה קומי המבוסס על מסע בזמן, ומשלב בתוכו את מגוון הרעיונות הפרועים שהציעו האסירים.
דיווין איי עובר במפתיע אודישנים דווקא לתפקיד הדרמטי היחיד בקומדיה, ומתסכל בכך את ג'ון שרואה בבחירותיו צביעות.
התסכול מתגבר כאשר דיווין איי מקבל את התפקיד.
בשבועות הבאים עוסקים האסירים בהובלת ביואל בתרגילי משחק שנועדו לעזור להם להתחבר לרגשותיהם.
ג'ון מתעלה בלא מאמץ על כישורי המשחק של דיווין איי, שלא מצליח להתחבר לרגשותיו ולמשחק.
לאחר שיחה פתוחה שמנהלים השניהם על חייהם האישיים, דיווין אי מתחיל להיפתח וגם להתייחס למחזה ברצינות רבה יותר.
כישורי המשחק שלו משתפרים בהדרגה, וזוכים להערכתה של הקבוצה.
ג'ון משוכנע שהצליח למצוא ראייה המוכיחה את חפותו ותגרום לשחרורו בשימוע הבא, הוא משכנע את דיווין איי לגשת גם הוא לשימוע, למרות הסתייגותו מהרשויות וכנות החלטותיהם.
מייק מייק מת ממפרצת מוח במפתיע, ומותו משפיע עמוקות על ג'ון.
בשימוע ג'ון מופתע לגלות כי הראייה עליה הסתמך אינה מספיקה כיוון שהעד המוקלט מת.
הוא נושא נאום נלהב על האופן בו קבוצת התיאטרון שינתה אותו לטובה, אך המראיינת רק תוהה בתגובה האם הוא משחק גם כאשר הוא משוחח עם הוועדה.
שחרורו של ג'ון נדחה, בעוד דיווין איי זוכה לשחרור.
במהלך חזרות אחרונות לקראת ההצגה ג'ון מתפרץ, מותח ביקורת על איכות ההפקה וחוסר המחויבות של יתר משתתפי הקבוצה, ולועג למטרות הקבוצה והישגיה.
הוא מנסה להילחם בדיווין איי ונוטש את ההצגה, למעשה עוזב את הקבוצה.
דיווין איי פונה אליו בסופו של דבר והשניים מתפייסים.
ג'ון מתנצל על ההתפרצות ודיווין איי מזמין אותו לחזור אל הקבוצה, שמחליטה להעלות הפעם מחזה שג'ון כתב.
הסרט מסתיים בהצגת קטעים מתוכנית שיקום האסירים האמיתית הפועלת בכלא, בהשתתפות השחקנים כשעוד היו אסירים באמת במתקן.
בסצנת הסיום ג'ון משתחרר גם הוא.
דיווין איי ממתין לו מחוץ לכלא והשניים נוסעים יחד.
קולמן דומינגו – ג'ון "דיווין ג'י" ויטפילד
קלרנס "דיווין איי" מקלין – בתפקיד עצמו
שון סאן חוזה – מייק מייק
פול רייסי – ברנט ביואל
דייוויד ג'ירודי – בתפקיד עצמו
פטריק גריפין – בתפקיד עצמו
ג'ון אדריאן "ג'יי ג'יי" ולסקז – בתפקיד עצמו
שון "דינו" ג'ונסון – בתפקיד עצמו
בשנת 2016 הבמאי גרג קוודר הפיק סרט תיעודי קצר בתוך כלא בקנזס, במהלך סיור במתקן הוא נתקל באחד האסירים שמגדל כלב חילוץ בתוך הכלא.
הסצנה הקצרה גרמה לו להתעניין בפעילויות שאסירים עושים בתוך הכלא, ובעקבות חיפוש אינטרנטי התוודע לראשונה לתוכנית שיקום דרך אמנויות - RTA.
הוא נחשף גם לכתבה משנת 2005 של העיתונאי ג'ון ה.
ריצ'רדסון במגזין אסקווייר, שתיארה את הביקור שלו בכלא סינג סינג בו צפה בהופעה הנקראת Breaking The Mummy's Code שהעלה האסיר ברנט ביואל.
התיאור בכתבה הסעיר אותו ובהשראתה נוצר הסרט, שגם מציג את דמותו של ביואל ואת ההופעה.
קוודאר התחיל לעבוד על תסריט עם קלינט בנטלי, השניים יצרו קשר עם ביואל שהמליץ להם להיפגש עם קבוצת האסירים שהיו בקבוצת התיאטרון.
קוודאר סיפר שדיווין איי ודיווין ג'י היו שני הראשונים להיכנס למפגש ארוחת הבוקר שעשו, והוא התרשם מהם מיד.
לצורך מחקר והיכרות מעמיקה עם העולם עליו הם כותבים, קוודאר ובנטלי התנדבו כמורים במפגשי ה-RTA.
הסרט צולם במשך 19 ימים ביולי 2022, במספר מתקני כליאה שהושבתו, בין השאר במתקן Downstate Correctional Facility שהושבת לצמיתות מעט לפני צילומי הסרט, ובו עברו מרבית האסירים לשעבר שהשתתפו בסרט.
מתקני הכליאה היו סביבה מורכבת לשהייה הן מבחינה לוגיסטית והן מבחינת הקושי של השחקנים שנכלאו בעבר לחזור אליהם.
במרבית בתי הכלא בניו יורק אין מיזוג אוויר, ודומינגו סיפר בראיון: "הדבר הראשון שאתה מבחין בו הוא האוויר והחוסר בו".
גם בנטלי תיאר את תחושת החוסר בזרימת אוויר: "אבל בכל פעם שהבוגרים צילמו יחד הם הביאו כל כך הרבה שמחה שהתעלתה בהרבה על עליבות הצילומים במקום הזה.
להיכנס לחלל שהם יצרו היה כמו להיכנס לצבע ב'הקוסם מארץ עוץ'".
בנוסף צולם הסרט גם בכלא סינג סינג האמיתי, ובתיכון ביקון באפסטייט ניו יורק, שם צולמו מופעי התיאטרון של RTA.
עלות ההפקה הייתה פחות מ-2 מיליון דולר.
הסרט הוקרן בבכורה עולמית בפסטיבל הסרטים הבין-לאומי בטורונטו ב-10 בספטמבר 2023, מיד לאחר מכן נרכש להפצה על ידי A24. הוא הוקרן גם בפסטיבל South by Southwest במרץ 2024 וזכה בפרס בחירת הקהל.
הסרט עלה לאקרנים בארצות הברית בהפצה מוגבלת ב-12 ביולי 2024, ובהפצה רגילה ב-2 באוגוסט.
באתר Rotten Tomatoes הסרט קיבל 98 אחוזי טריות המבוססים על 159 ביקורות, עם דירוג ממוצע של 8.7/10. באתר Metacritic עומד על ציון ממוצע משוקלל של 84, המבוסס על 41 מבקרים.
בביקורת במגזין אמפייר תואר הסרט: "שופע חמלה ומלא הומור.
זהו מבט מרגש על כלא ואסירים.
זה מקומם ומעורר השראה לראות כל כך הרבה יופי בסביבה כל כך קשה".
בבוסטון גלוב נכתב: "זה סרט יפהפה, חובת צפייה שמציג את הכוח האמיתי של מכונת האמפתיה שאנחנו קוראים לה סרטים".
הסרט קיבל את פרס ההוקרה לצדק חברתי בטקס פרסי גות'הם 2024, על היותו מתמקד בתוכנית "שיקום באמצעות אמנות" בבית כלא, שמפחיתה את שיעור החזרה לפשע ל-3% בלבד.
סינבד ג'וניור וחגורת הקסמים שלו היא סדרת טלוויזיה מונפשת אמריקאית לילדים, ששודרה בין 1965 ל-1966. הפרקים בסדרה היו באורך של חמש דקות, והופקו על ידי חברת האנה-ברברה עבור חטיבת הטלוויזיה האמריקאית הבינלאומית של American International Pictures והוצגו במהלך תוכניות טלוויזיה מקומיות לילדים.
סינבד ג'וניור, שדובב על ידי דאל מק'נון וטים מת'יסון, הוא בנו המתבגר של סינבד, המלח המפורסם, והוא מטייל בעולם בסירת המפרש שלו בחיפוש אחר הרפתקאות, ונלחם בנבלים כמו בלובו הגדול ושחור הזקן, דמוי בלוטו , והדוקטור המטורף רוטקודאם (מאנגלית "Mad Doctor" מאוית מימין לשמאל).
כאשר סינבד ג'וניור הידק את חגורת הקסמים שלו, האבזם שלה בצורת ביהלום היה מהבהב כמו ברק, וגרם לו לקבל כוחות על, ולהפוך אותו באופן זמני לאיש שרירים אדיר.
לסינבד ג'וניור יש חבר בשם סולטי התוכי, שדובב על ידי מל בלאנק, שהיה מדבב של דמויות רבות, כשהמפורסמת ביניהן היא דמותו של הארנב המצויר באגס באני.
הסדרה נוצרה על ידי חברת ההפקה של המאייר סם סינגר בשנת 1960, כאשר דאל מק'נון דיבב את התפקיד הראשי.
אמריקן אינטרנשיונל פיקצ'רס, שהוציאה את הסרט "המסע הקסום של סינבד", החזיקה בזכויות על הסימן המסחרי "סינבד" ליצירות תסריט.
חטיבת הטלוויזיה של AIP ניהלה בסופו של דבר משא ומתן על הסכם לפיו האנה-ברברה תפיק את הסדרה, כאשר טים מת'סון יחליף את מקנון.
המהדורה הסופית כוללת פרקים שהופקו על ידי שני האולפנים.
הסדרה יצאה לאור לראשונה ב-11 בספטמבר 1965, והופקו לה 102 פרקים קצרים בני חמש דקות, ששודרו בתוכניות טלוויזיה לילדים, עד 1966.
שיר הנושא של הסרט המצויר, שהולחן על ידי טד ניקולס, הוא וריאציה על שיר הילדים "Sailing, Sailing (Over the Bounding Main)" שנכתב בשנת 1880 על ידי גודפרי מרקס, שם העט של נגן העוגב והמלחין הבריטי ג'יימס פרדריק סוויפט (1931-1847).
סינגלס הוא פסקול הסרט בעל אותו שם המתרכז בעיקר במוזיקת גראנג' מתחילת שנות ה-90.
האלבום כולל שיר של סמאשינג פאמפקינס, ושירים של אמני רוק מסיאטל במקור, כמו ג'ימי הנדריקס וננסי ואן וילסון מלהקת הארט (מופיעות כאן כ-"The Lovemongers").
הסינגל "?Would" של אליס אין צ'יינס, שהוקדש לאנדרו ווד, הפך ללהיט הגדול מתוך האלבום.
האלבום כולל גם שירים של סאונדגארדן, כריס קורנל ופרל ג'אם שלא מופיעים באף אלבום אחר.
מבין האלבומים שעוסקים במוזיקת הגראנג' מתקופת הזהב של סגנון מוזיקה זה, נחשב אלבום זה לאלבום מופת בהיותו לקט של שירים ואמנים מהטובים ביותר המייצגים סגנון מוזיקה זה, ומשקף נאמנה את אווירת הסרט והתקופה.
סינגפור איירליינס (במנדרינית: 新 加 坡 航 空 公 司; באנגלית: Singapore Airlines, ידועה גם כ-SIA) היא חברת התעופה הלאומית של סינגפור.
בסיס הבית שלה נמצא בנמל התעופה סינגפור צ'נגי, מהעמוסים בעולם.
החברה זכתה חמש פעמים בתואר "חברות התעופה הטובות בעולם" בדירוג של חברת הייעוץ Skytrax.
לקבוצת סינגפור איירליינס יש יותר מ-20 חברות בנות, כולל: חברת SIA Engineering בעלת עסקי תחזוקה, תיקון ושיפוץ (MRO) בתשע מדינות; חברת Singapore Airlines Cargo המפעילה את צי מטוסי מטען ומנהלת את קיבולת תא המטען במטוסי הנוסעים של החברה; חברת "סקוט", חברת בת בבעלות מלאה הפועלת כחברת טיסות זולות.
סינגפור איירליינס נוסדה ב-12 באוקטובר 1947 בשם "מלאיאן איירוויז לימיטד".
כאשר סינגפור יצרה ברית עם מלזיה בשנת 1963, שונה שמה של החברה ל"מלזיאן איירליינס" או בקיצור MAS.
בשנת 1966 כאשר פורקה הברית בין המדינות שונה שמה של החברה ל"מלזיה-סינגפור איירליינס" או בקיצור MSA.
השנה הבאה הייתה שנת מפנה בחברה, יעדים חדשים נוספו, וכן הגיע מטוס הבואינג הראשון של החברה מסוג בואינג 707 וזמן קצר לאחר מכן נוספו גם מטוסי בואינג 737.
"מלזיה-סינגפור איירליינס" פורקה בשנת 1972 בעקבות סכסוכים פוליטיים בין שתי המדינות.
החברה התפרקה לשתי חברות, סינגפור איירליינס ומלזיה איירליינס.
בשנת 1989 יצרה החברה ברית משולשת עם חברת התעופה האמריקאית דלתא איירליינס וחברת התעופה השווצירית סוויסאייר לרכישת החזקות צולבות והקמת רשת של 82 יעדים ברחבי העולם.
בשנת 1996 רשמה לראשונה רווח שנתי של מעל מיליארד דולר.
בשנת 2000 רכשה החברה 49% ממניותיה של חברת התעופה הבריטית וירג'ין אטלנטיק.
באותה שנה גם הייתה בין חברות התעופה הראשונות בעולם לבצע הזמנה של מטוס הסופרג'מבו איירבוס A380, שהיה עדיין בפיתוח תחת שם הקוד A-3XX.
באוקטובר 2007 נמסר לחברה מטוס איירבוס A380, ובכך הפכה סינגפור איירליינס למפעילה הראשונה בעולם של מטוס זה.
שני כרטיסים לטיסה המסחרית הראשונה של ה-A380 נמכרו בעבור סכום כולל של 100,380 דולר באתר המכירות הפומביות איביי.
החברה גם שקלה להפעיל אותו בטיסות לישראל, אך החליטה לא להפעיל טיסות לישראל.
בשנת 2012 מכרה החברה את כל מניותיה בווירג'ין אטלנטיק לחברת התעופה האמריקאית דלתא איירליינס.
עד 2013 הפעילה החברה את קו הטיסה המסחרי הארוך ביותר בעולם: מסינגפור לניו יורק, שהם 16,700 ק"מ בזמן טיסה של כ-18 שעות, שבוצעה במטוסי איירבוס A340 שהוסבו לצורך הפעלת הקו לתצורת מושבים הכוללת 100 מושבי מחלקת עסקים בלבד.
ב-2013 בוטל הקו, והוא שב לפעול ב-11 באוקטובר 2018 במטוסי איירבוס A350-900ULR בתצורת מחלקת תיירים פלוס, ומחלקת עסקים.
לאחר מגפת הקורונה שבה החברה להפעיל את הקו, ושדרגה את הטיסה בעוד כמה קילומטרים לאחר שהחלה לנחות בקו זה בנמל התעופה הבינלאומי ג'ון פ.
בספטמבר 2016 הודיע להחברה שהיא תוציא משירות את מטוס ה-A380 הראשון שלה 9V-SKA ושהיא תחליפו באחד ממטוסי ה־A380 שהזמינה.
במרץ 2018 קיבלה החברה את הבואינג 787-10 הראשון של החברה.
החברה היא גם לקוח ההשקה של דגם זה.
טייגראייר (סינגפור), אוחדה ב-2016 עם סקוט.
רפובליקת סינגפור היא עיר-מדינה בדרום-מזרח אסיה, השוכנת מדרום למלזיה.
סינגפור מורכבת מאי מרכזי ו-58 איים קטנים.
על אף ממדיה הזעירים, לסינגפור מעמד חשוב בכלכלה העולמית, התוצר הלאומי לנפש בה הוא מהגבוהים בעולם וכך גם אחוז המיליונרים מבין תושבי המדינה.
סינגפור התחילה את דרכה כנמל עתיק בשם טמסק.
בחפירות ארכאולוגיות נמצאו באי שרידים ליישוב אורבני, ונראה שהוא היה מרכז מסחר אזורי.
במאה ה-14 נשלט האי בידי סולטנות מלאקה.
בשנת 1613 נשרפה סינגפור בידי כוח צבאי של פורטוגל והתפתחותה נפסקה לזמן רב, אך המלזים נותרו אדוני האי עד 1819 וההשתלטות הבריטית.
במאה ה-16 נפוץ הכינוי "סינגפורה" שמשמעותו בסנסקריט "עיר האריה", אם כי אריות, ככל הנראה מעולם לא חיו באזור זה.
השם ניתן לסינגפור על ידי סאנג נילה אוטמה, שככל הנראה ראה באזור זה טיגריס וחשב כי מדובר באריה, אם כי ניתן לטעון שסאנג קרא לה על שם אריה מטפורי, ולא על-שם אריה אמיתי שראה.
בעבר בימי ממלכת מג'פהיט נקרא האי גם בשם טומאסיק שמשמעו "אי הים" בשפת האי ג'אווה.
שם קדום אחר לאי היה הוג'ונג טאנאה שמשמעו במאלאית "קצה הארץ".
השם ניתן עקב מקומו של האי מעבר לקצה חצי האי מלאיה.
שגשוגה ומעמדה הנוכחי של סינגפור יכולים להיחשב, במידה לא מעטה, כתוצאה עקיפה של המלחמות הנפוליאוניות.
כתוצאה מסיפוח הולנד בידי נפוליאון בשנת 1810 יצאו הבריטים, אויבי נפוליאון, בשנת 1811 למלחמה לכבוש את המושבה ההולנדית באי ג'אווה (אינדונזיה של היום).
לאכזבתו של ראפלס, אחרי מפלת נפוליאון ב-18 ביוני 1815 ב-1816 החזירה בריטניה את ג'אווה להולנדים.
ראפלס, שהיה מושל ג'אווה מטעם חברת הודו המזרחית הבריטית בג'קרטה (אז בטאוויה), הואשם על ידי מעסיקיו ביצירת קשרים חבריים מדי עם מקומיים, והושב בגין זאת ללונדון, אך בשנת 1818 נזקקו הבריטים לנוכחותו בדרום-מזרח אסיה, בזכות הכרתו את השפה המלאית, והוא הושב לאזור, אל העיר בנגקולו שבסומטרה, שהייתה תחת שלטון בריטי.
בשנת 1819 פנה ראפלס אל הסולטאן ג'והור בבקשה לקנות שטח ביצתי בדרום האי סינגפור.
למרות חוסר נחת של ממשלת בריטניה, שראתה בשטח זה אזור השפעה הולנדי, מצא בו ראפלס עניין כיוון שבפועל ההולנדים לא היו בו.
ראפלס הקים בסינגפור נמל פטור ממכס, אליו החלו לנהור במהרה סוחרים מכל האזור, אשר ביקשו להימלט מן המגבלות החמורות והמסים הגבוהים שהטיל השלטון הקולוניאלי ההולנדי.
בעקבות הצלחתו, העניקה הממשלה הבריטית הכרה רטרואקטיבית לפעולתו של ראפלס.
כאשר עזב ראפלס את סינגפור בשנת 1823, היו שם כבר נמל גדול ועיר שהתפתחה והתרחבה במהירות.
בשנת 1824 ניצלו הבריטים חוסר ערנות של סולטאן ג'והור והשתלטו על כל האי.
מיקומה האסטרטגי של סינגפור בשער הכניסה והיציאה של מצר מלאקה, אשר בו הבחין ראפלס, הוא מהגורמים המרכזיים לשגשוגה הכלכלי כעיר נמל.
נתיב השיט העובר בה הוא מהעמוסים בעולם כולו.
את הבסיס לקהילה הסינית בסינגפור הניחו עובדים עניים מסין שהקימו את הנמל בשירות הבריטים, בתקופה שבה רוב האי היה עדיין מכוסה ג'ונגל.
ב-1942 נכבשה סינגפור בידי יפן, במה שנחשב לאחד הניצחונות הגדולים של יפן בתחילת המלחמה (וינסטון צ'רצ'יל, ראש ממשלת בריטניה, הגדיר זאת כתבוסה הגדולה ביותר של ארצו במלחמה).
היפנים שהגיעו ממלאיה לא התקשו כלל לכבוש את האי, שכן כל תותחיו היו מכוונים דרומה, למצר מלאקה, ולא היה ניתן לכוונם צפונה.
היפנים האשימו את הסינגפורים בסיוע לסין וביצעו בסינגור פשעי מלחמה כמו בסין.
תושבים ממוצא סיני הובלו למחנות ריכוז ולחוף הים ושם נרצחו באש מקלעים.
היפנים הקימו בסינגפור מחנה ענק לשבויי מלחמה אמריקאים, בריטים והולנדים, שנודע בתנאיו הלא-אנושיים, שרבים מהשבויים בו מתו בו.
ב-1955 על סמך המלצות ועדה בראשותו של סר ג'ורג' ויליאם רנדל העניקו הבריטים לאי אוטונומיה.
ראש הממשלה הראשון היה דייוויד מרשל (יהודי).
חילוקי דעות הובילו לעצמאות סינגפור ב-1965. סינגפור הקטנה והדלה במשאבים, ארץ של פליטים שרובם הגיעו מסין ומיעוטם ממלזיה ומהודו, לא הייתה מעוניינת בפירוד, שלמעשה נכפה עליה בידי המלזים, אך תחת הנהגתו של לי קואן יו, ששלט באי עד 1990, היא הגיעה לשגשוג כלכלי מזהיר והותירה מאחור את שכנותיה העניות.
אחד ממנהיגיה הבולטים הוא בנו, שאחרי שנים רבות בהן שימש כסגן ראש הממשלה, מונה ב-2004 לראשות הממשלה.
בראש סינגפור עומד נשיא סינגפור, אך סמכויותיו סמליות.
הממשלה היא בעלת הסמכות ובראשה מנהיג הרוב בפרלמנט.
על אף שבסינגפור מתקיימות בחירות, שבהן על פי רוב זוכה האופוזיציה בלמעלה מ-30% מהקולות, סינגפור בפועל אינה דמוקרטית.
קביעת אזורי הבחירה נקבעת על ידי מפלגת השלטון ה-PAP בהתאם לשיקולים אלקטורליים, לעיתים בסמוך לבחירות.
גם כאשר מפלגת השלטון זוכה בשני שלישים מהקולות, ה-PAP משתלטת על 80 מ-83 המושבים בפרלמנט ולעיתים על כל המושבים.
מועמדים יריבים סובלים ממסע רדיפה, לעיתים בסיוע המערכת המשפטית.
הם בסיכון לפיטורין מעבודתם בשל עילה כלשהי ולהיתבע תביעת דיבה בשל התבטאויות בגנות הממשלה.
במקרה שהיה ב-1997 הצליחה מפלגת השלטון לחסל פוליטית את אחד מיריביה הבולטים ולהבריח אותו מסינגפור כאשר בית משפט פסק שעליו לתת פיצויי עתק בגין דברים שנשא נגד הממשלה.
המקרה זכה לתשומת לב בינלאומית ולגינוי חריף של ארגון אמנסטי.
עם זאת, מערכת המשפט נחשבת להוגנת ולא מושחתת כאשר היא עוסקת בעניינים כלכליים ואישיים ולא פוליטיים.
כמו כן, אין מסתירים שאזור בחירה שבו ניצח מועמד האופוזיציה צפוי לסנקציות – לא יתקיימו בו שיפוצים וטיפוחו יוזנח.
העיתונות, הרדיו והטלוויזיה במדינה נשלטים לחלוטין בידי הממשלה.
הדרכון הסינגפורי נחשב לדרכון החזק בעולם.
על פי דירוג הדרכונים של חברת הנלי אנד פרטנרס שפורסם בינואר 2025, דרכון סינגפורי מקנה כניסה ללא אשרה ל-195 מדינות בעולם.
בין מלזיה לסינגפור שוררות מספר מחלוקות מזה שנים בנושאים הבאים:
קביעת הגבולות הימיים בין שתי המדינות;
הסדרת נתיבי התעופה בין נמלי התעופה הבינלאומיים של שתי המדינות;
מיקום מסוף מעבר הגבול המלזי שבין שתי המדינות ותחנת הרכבת המלזית הסמוכה לו;
מניעת דמי ביטוח לאומי בשווי של 2.4 מיליארד רינגיט מלזי מעובדי מספנות סינגפור מלזיים שפוטרו ב-1998.
מומחים צבאיים מישראל מעורבים בבניית הצבא הסינגפורי, וסינגפור רואה בישראל מודל לחיקוי הראוי להערכה.
מדינת ישראל מקיימת יחסי ידידות קבועים עם מדינת סינגפור ויש לה שגרירות קבועה בעיר סינגפור.
בשנת 2024 הצביעה סינגפור במושב החירום העשירי של העצרת הכללית של האו"ם בעד החלטה ES-10/23 לתת לרשות הפלסטינית מעמד של מדינה משקיפה באו"ם.
סינגפור משתדלת שלא לקומם עליה את שכנותיה המוסלמיות העניות ממנה, מלזיה ואינדונזיה.
ליתר ביטחון היא מטפחת את כוחה הצבאי, במטרה למנוע כיבוש מהיר של האי ולאפשר לקהילה הבינלאומית להתערב במקרה הצורך.
שיעור הפשיעה בסינגפור נמוך ביותר.
לי קואן יו, ראש ממשלת סינגפור בשנים 1923–2015 ששלט בסינגפור בשלטון דיקטטורי נאור, סיפר שמחוויותיו תחת הכיבוש היפני הוא התפעל כיצד פחד יכול לפעמים להועיל להתנהלות של דברים, ואידאולוגיה זו באה, במידה מסוימת, לידי ביטוי באכיפת החוק במדינה.
קיים עונש מוות על החזקת סמים שמבוצע ביריה.
בכל מה שקשור למין ישנה שמרנות רבה.
בטלוויזיה מצונזרות סצנות עם רמיזות מיניות, והחזקת חומר פורנוגרפי אסורה.
עונש חריג הנהוג בסינגפור הוא הצלפה פומבית בישבן.
עונש זה זכה לפרסום רב כשהוא נגזר על צעיר אמריקני בגין ציור גרפיטי בחוצות העיר.
בשנת 1994 הורשע מייקל פיי בהשחתת מכוניות וגניבת תמרורים.
הוא נדון לשש מלקות, ארבעה חודשי מאסר וקנס של 2,200 דולר.
בעקבות פניית ממשל קלינטון אל שלטונות סינגפור, הופחת העונש משש המלקות לארבע.
מספר חוקים הביאו לתודעה אזרחית גבוהה לאיכות הסביבה:
המבצעים עבירות תנועה, או השלכת פסולת ברחוב, נענשים בקנסות גבוהים.
העונש על השלכת פסולת ברחוב בפעם הראשונה הוא קנס של כ-1,000 דולר סינגפורי, ובפעם השנייה - עבודות שירות של ניקיון רחובות במשך שלושה חודשים.
ב-1992 נאסרה מכירת מסטיקים במדינה ואדם שיורק מסטיק ברחוב צפוי לקנס של 1,000 דולר.
מי שנתפס נכנס למדינה עם יותר מכמה מסטיקים לשימוש עצמי, נקנס ב-600 דולר ושנת מאסר בכלא.
במאי 2004 אושרה הקלה בחוק, אשר במסגרתה אושר למכור מסטיקים בבתי מרקחת בלבד, למחזיקי תעודת זהות מתאימה.
העישון ברחוב גם הוא עבירה אשר קנס בצידה, ומותר רק במקומות המיועדים לכך, כגון עמדות העישון שברחובות.
במדינות דיקטטוריות נפוצה שחיתות וכלכלות נחשלות.
סינגפור היא תופעה חריגה של מדינה עם משטר דיקטטורי נאור שמאפשר צמיחה ויעילות כלכלית והיא נחשבת בלתי מושחתת.
תושבי סינגפור נאבקים בפשיעה ללא נטילת החוק לידיים.
תמונותיהם של עבריינים, אפילו עבירות קלות, מפורסמות בעיתונות.
אתר האינטרנט Straits Times Online Mobile Print מהווה פלטפורמה המאפשרת לתושבי סינגפור להעלות תמונות של עבריינים בפעולה, אפילו בעבירות קלות, ובכך להביך אותם ולהרתיע אחרים.
בשנת 2015 עמד שיעור האבטלה במדינה על 1.8%.
ב-2021 היו העובדים הזרים כרבע מהאוכלוסייה.
כלכלת סינגפור נסמכת על ייצור וייצוא מוצרי אלקטרוניקה, ביוטכנולוגיה, פרמצבטיקה, כימיקלים וכן על היותה מרכז פיננסים ומסחר חשוב.
נכון לשנת 2012, דורגה סינגפור ככלכלה השנייה הכי חופשית בעולם הן על פי מכון הריטג' והן על פי מכון פרייז'ר.
סינגפור מושכת כמות גדולה של השקעות החוץ כתוצאה משיעורי מס נמוכים, המיקום שלה, כוח עבודה מיומן (הכולל עובדים זרים המהווים כרבע מהאוכלוסייה), שיעורי מס נמוכים ומדיניות של אפס סובלנות כלפי שחיתות.
המשק של סינגפור הוא התחרותי ביותר בעולם, על פי הפורום הכלכלי העולמי של דירוג של 141 מדינות, עם התמ"ג השני בגובהו לנפש.
בסינגפור אין שכר מינימום מחשש שקביעת שכר מינימום תפגע בתחרותיות בשוק העבודה.
סינגפור מושכת תיירים וכן משקיעים ונחשבת לגן עדן למיסים בגלל שיעור המס הנמוך, פטור ממס על הכנסה אישית ופטור ממיסים על רווחי הון.
המיליונר האוסטרלי ברט בלאנדי ואחד ממייסדי פייסבוק המיליארדר אדוארדו סברין הם שתי דוגמאות של אנשים עשירים שהתיישבו בסינגפור (בלאנדי ב-2013 וסברין ב-2012).
רכוש זה אינו כולל שטח, עסקים, ומוצרי יוקרה שאם ייכללו מספר המיליונרים בסינגפור יגדל משמעותית.
נכון לשנת 2018 הדירוג של סינגפור מדד הפיתוח האנושי הוא התשיעי בעולם, עם שווי HDI של 0.935.
כ-80% מהדירות במדינה נבנו במסגרת תוכנית הדיור הציבורי הממשלתית.
ממשלת סינגפור מספקת עזרה לנזקקים באמצעות המשרד חברתי לפיתוח משפחות, כך שעוני חריף הוא נדיר ביותר בסינגפור.
הטבות אחרות הן החזרים כספיים בגין הליכה לחדר כושר, מתן בונוס כספי עבור ילד חדש במשפחה, שירותי בריאות מסובסדים, סיוע כספי עבור נכים, אספקת מחשבים ניידים לסטודנטים עניים בעלות מופחתת, החזרים כספיים עבור נסיעה בתחבורה ציבורית.
על כלי הרכב המיובאים לסינגפור יש מיסוי מהגבוהים ביותר בעולם במטרה למנוע גודש רב בכבישי המדינה הצפופים ומשום כך כלי הרכב הנמכרים בסינגפור נמכרים במחיר יקר מאוד לצרכן.
גשר אחד שאורכו 1,056 מטר וגשר שני שאורכו 1,920 מטר מחברים את סינגפור לדרום מלזיה.
שדה התעופה צ'נגי נחשב לאחד מהטובים ביותר בעולם ובשנת 2013 נבחר כנמל התעופה הטוב ביותר בעולם.
חברת התעופה "סינגפור איירליינס" נחשבת לאחת מהטובות ביותר בעולם.
בסינגפור פעילה הרכבת התחתית של סינגפור .
הנמל הימי של סינגפור הוא מהפעילים ביותר בעולם.
שטחה של סינגפור מורכב מאי מרכזי ו-58 איים קטנים.
שטח האי נמצא בגדילה מתמשכת באמצעות ייבוש הים ויבוא אדמה לקרקע ממדינות שכנות.
המדינה שוכנת כמאה קילומטרים צפונית לקו המשווה, ולפיכך הטמפרטורה בה חמה, ולאורך כל השנה נע בטווח 30–32 מעלות והלחות מעל ל-70%.
סינגפור מופרדת משכנתה הדרומית אינדונזיה באמצעות ים מחד ומצר רחב מאידך ומשכנתה הצפונית מלזיה באמצעות מצר ג'והור/טבראו הצר.
בעיה אקולוגית קשה בסינגפור היא האובך שמביאה הרוח מאינדונזיה שם מקובל בירוא יערות באמצעות שריפת חלקות.
אוכלוסיית סינגפור מונה כ-5.6 מיליון בני אדם.
תוחלת החיים עומדת על כ-83.5 שנים בממוצע.
שיעור הפריון עומד על 1.05 ילדים לאישה.
כשלושה רבעים מן הסינגפורים הם ממוצא סיני (בני ההאן), מרביתם הם צאצאי מהגרים ממחוזות פוג'יין וגואנגדונג.
בנוסף קיים מיעוט מלזים דוברי מלאית, מיעוט הודי טמילי, סינים-מלאים ("פרנקאן"), אירו-אסיאתים (בני-תערובת) ועובדים זרים רבים.
הממשלה רואה חשיבות באינטגרציה מחד ובחופש תרבות ופולחן מאידך.
תלמידי בית הספר רשאים לבחור איזו שפה ללמוד - מנדרינית, מלאית או טמילית - כך שיוכלו לבחור את שפת קבוצתם האתנית.
הממשלה מקפידה על ייצוג יחסי של כל אחת מהקבוצות בכל אחת משכונות הדיור הציבורי בהן מתגוררים מרבית התושבים.
הגידול הדמוגרפי של סינגפורים ממוצא מלזי הוא גדול וכך גם של סינגפורים ממוצא הודי-טמילי ואילו הגידול הדמוגרפי של סינגפורים ממוצא סיני הוא קטן.
ישנה ירידה בשיעור הנישואין והילודה, בין היתר על רקע עלייה בשיעור הנשים המשכילות והעצמאיות המנוגדת לשמרנות החברתית של בני התרבויות המקומיות.
ממשלת סינגפור, המעוניינת לשמור על הרוב הסיני ומודאגת מהמגמות הדמוגרפיות, הקימה משרד ממשלתי שעניינו עידוד שידוכין.
הסינגפורים שמוצאם סיני דוברים ניבים סינים שונים, בעיקר קנטונזית, הוקיין והאקה.
עם זאת, בהשראת סין וטאיוואן אימצה הממשלה דווקא את המנדרינית התקנית כאחת משפותיה הרשמיות, וזו השתרשה היטב בתרבות המקומית.
בנוסף לכך מדוברות השפות מלאית וטמילית, אף הן רשמיות.
האנגלית היא השפה הרשמית של המדינה, והיא משמשת כ"לינגואה פרנקה" הרשמית של דוברי כל השפות, אך למעשה רוב התושבים דוברים "סינגליש" – אנגלית אופיינית לסינגפור, עם מאפיינים ומבטא סיניים מובהקים, ברמות שונות של דה-קריאוליזציה, לפי השכבה החברתית ורמת ההשכלה, עד לדרגה של אנגלית תקנית.
נכון ל-1985 "סינגליש" היא שפת האם של 227,000 דוברים ילידים, ועוד כ-3 מיליון דוברים אותה כשפה שנייה.
הממשלה הסינגפורית מנסה להניא את אזרחיה משימוש בסינגליש על מנת לשפר את התקשורת עם דוברי האנגלית בעולם.
"סינגליש" היא דוגמה לשפה קריאולית וככזו היא מעוררת עניין אצל הבלשנים.
החינוך הסינגפורי מבוסס על שינון ולמידת כללים יותר מאשר על יצירתיות.
בשל כך מקבלים הסינגפורים דירוגים מצוינים ברבים מהמדדים החינוכיים, אך נתקלים בבעיות בכל הנוגע לטיפוח חשיבה עצמאית.
המיון למגמות לימוד בבית הספר מתחיל כבר בכיתה ד'.
עם התקדמות התלמיד בלימודיו הוא ממוין לקבוצות ממוקדות יותר, כאשר עם הזמן היכולת לעבור מקבוצה לקבוצה נעשית מוגבלת יותר ויותר.
התחרותיות גבוהה, וכך גם השאיפה להצטיינות.
בשנת הלימודים העשירית על התלמידים לעבור בחינה מסכמת אחת.
הנכשלים בבחינה לא יורשו להמשיך בלימודיהם, וחלקם עוברים לבתי ספר למקצועות טכניים, וחלקם חוזרים על הבחינה שוב.
בסוף לימודי התיכון על התלמידים לעבור בחינה מסכמת שתקבע האם יוכלו ללמוד באוניברסיטה בסינגפור.
מאחר שהביקוש ללימוד באוניברסיטאות בסינגפור גבוה, רבים בוחרים ללמוד באוניברסיטאות מחוץ למדינה.
החופש האקדמי אינו נשמר, ויש תלמידים הממונים בחשאי לדווח על מוצא פיו של המרצה.
קיימת ביקורת הדוקה על מחקרים העלולים להיות בעלי השלכה פוליטית.
בנוסף לאנגלית, בבתי הספר נלמדות השפות הנפוצות בסינגפור - מנדרינית, מלאית וטמילית וניתן לבחור אחת מהן, כך שתלמידים יוכלו לבחור את שפת קבוצתם האתנית.
התרבות בסינגפור מושתתת על תרבויות סיניות, הודיות ומלאיות.
סיפורי אגדות על רוחות מלאיות וסיניות הם פופולריים.
המטבח של סינגפור מושפע ממטבחי מדינות המוצא של תושבי סינגפור וממטבחי מדינות נוספות.
בהשפעה סינית, מקובל לבנות חללים בסינגפור מתוך שימת לב לעקרונות הפנג שווי.
משה ספדיה, אדריכל מלון מרינה ביי סנדס, זכה במדליית זהב מהמכון האמריקאי לאדריכלות.
נהוג לשרוף את גופות המתים בכבשנים ולאחר מכן ללקט את העצמות, לטמון אותן אותן בכד, להניח אותו בקטקומבה ולבקר בקטקומבה מדי שנה ביום השנה.
מקובלות גם שרפת גוויות לאפר ופיזור האפר במקום המותר בחוק.
קבורת שמיים וקבורת גוויות באדמה פחות מקובלות בסינגפור אולם אינן אסורות.
סינגל מאלט הוא ויסקי העשוי מלתת ושעורה בלבד ומיוצר במזקקה יחידה בזיקוק דודי בלבד.
בכך נבדל הסינגל מאלט מבלנדד מאלט (נקרא בעבר "Pure Malt" או "Vatted Malt") העשוי מתערובת של מספר סינגל מאלטים שונים ומבלנדד ויסקי העשוי מערבוב של מספר סינגל מאלטים בגריין ויסקי, העשוי מדגן בזיקוק רציף.
סינגל מאלט מזוהה לרוב עם סקוטלנד למרות שהוא מיוצר גם באירלנד, בארצות הברית וביפן.
סינגל מאלט מאופיין בטעמים ממוקדים יותר מאשר בלנדד, ולרוב ישנה הקפדה יתרה על חומרי הגלם ובידול הטעמים בין מזקקה למזקקה.
לעומתו הבלנדד ויסקי נחשב לבעל פחות ייחוד (בלנדד עשוי להכיל בין 15 - 25 זיקוקים שונים).
הוויסקי מיוצר באירלנד ובסקוטלנד מזה מאות שנים.
עדויות כתובות ליצור ויסקי נמצאו באירלנד מ-1405 ובסקוטלנד מ-1494. עד המצאת הזיקוק הרציף ב-1830 כל הוויסקי הקיים היה מסוג סינגל מאלט.
המצאת הזיקוק אפשרה דרך מהירה וזולה יותר לזקק אלכוהול.
הבלנד ויסקי נוצר כערבוב של סינגל מאלטים עם גריין ויסקי ובכך נשמר טעמו של הוויסקי והוצאות הייצור זולות באופן יחסי, מה שאפשר חשיפה לקהל רחב.
באותן השנים התגבר מאוד יצוא הוויסקי לאנגליה ומאוחר יותר לשאר העולם, כאשר באותן שנים לא שווק הסינגל מאלט, אלא בסקוטלנד בלבד.
ב-1963 החל שיווק סינגל מאלט מחוץ לסקוטלנד כאשר המזקקה הראשונה שהחלה בכך הייתה גלנפידיך.
טעמו של הסינגל מאלט מושפע ומאופיין לפי אזור מוצא, והמפורסמים, העשירים והמגוונים שבהם מיוצרים בסקוטלנד.
מסורתית היו טועמים מחלקים את אופי הוויסקי לפי ארבעה אזורים גאוגרפיים עם מאפייני טעם שונים.
תאגיד השיווק דיאג'יו המשיך לחלק את סקוטלנד למספר אזורי ייצור ויסקי לצורכי שיווק והסברה והחלוקה החדשה היא זו שלרוב משתמשים בה כיום:
ספייסייד (Speyside) - בין נהרות הספיי והליווט מתפצלים הרבה יובלים ששמם מוכר משמות המזקקות (יובלים כגון פידיך, אלגין וכדומה).
באזור יש כ-50 מזקקות שמאופיינות בטעמים מתקתקים עם מעט עשן ולפעמים בעלי ארומות פרחוניות.
ויסקי לדוגמה: קרגנמור, גלן גראנט, גלנליווט, מקאלן, בלוויני, מורטלך וגלנפידיך.
ויסקי מהאי איילה (Islay) - ויסקי שיוצר באי בדרום מערב סקוטלנד, מאופיין בטעמים עשירים של מלח ים ויוד בגלל עושר האצות, הכבול של האי ומשום הסופות המכות בו תדירות.
עקב הטעם הייחודי התגברה הדרישה מיצרני הבלנדים לייצר את הלתת ברמות עישון מהגבוהות בסקוטלנד ובשוק הוויסקי בכלל (50 - 60 חלקים למיליון).
יש המחשיבים את המעושנים האלו כוויסקי ל"מתקדמים" עקב הטעם העשיר.
בסך הכול פעילות על האי 9 מזקקות: לגבולין, קול אילה, ברוכלאדי, קילכומן, ארדבג, בואומור, לפרויג, בונאהאבן ו-ארדנאהו.
איים - כוללים את האיים סקאי (Skye), ג'וּרה (Jura), אורקני (Orkney), מאל (Mull), אראן (arran) ובעתיד גם שטלאנד (Shetland) - בעלי מליחות ועישון מודגשים.
האופייניים באזור זה הם: טליסקר, ג'ורה ,היילנד פארק ,טוברמורי, אראן.
היילנדס (Highlands) - אזורי ההרים בסקוטלנד.
מזקקות רבות התמקמו שם בעקבות רדיפות של גובי מס בריטיים והמיקום הגבוה וההררי הקשה על הגעה אליהם, ועל כן זהו השני בעושר המזקקות שלו אחרי ספייסייד.
לוויסקי מההיילנדס אין סגנון ייחודי האופייני לכלל האזור.
מזקקות מייצגות לדוגמה: קליינליש￼￼, גלנמורנג'י ודינסטון.
לואולנדס (Lowlands) - האזור המישורי הנמצא בדרום סקוטלנד ובערך בגובה פני הים.
משקאות הוויסקי אלגנטיים, פשוטים ועדינים בטעמים.
כאלו הנמצאים לחופי הים לעיתים יהיו מעט יותר מליחים.
באזור נשארו מעט מזקקות פעילות, אם כי מזקקות חדשות נפתחות לאחרונה יותר ויותר באזור זה.
המפורסמות שבהן גלנקינצ'י, בלדנוך ואוכנטושן ומזקקת סינגל גריין גירבאן.
לפי התקן הסקוטי, ויסקי סינגל מאלט צריך לעמוד במספר תנאים:
הפקת הוויסקי מתבצעת באמצעות תהליך זיקוק דודי, ולא בתהליך זיקוק רציף שנחשב לזיקוק הזול המשמש להפקת ויסקי גריין (שבימים אלה כמעט ולא נמכר).
חובה לזקק לפחות שני זיקוקים דודיים (בדרך כלל בסקוטלנד מזקקים את הוויסקי פעמיים ובאירלנד שלוש פעמים).
הוויסקי יוצר במזקקה אחת, ולא עשוי מתערובות של מזקקות שונות.
סינגל מאלט חייב להתיישן לפחות שלוש שנים בחביות עץ אלון בנפח של 700 ליטר לכל היותר.
אחוז האלכוהול המינימלי של הוויסקי הוא 40%.
כדי להגיע לאחוז זה, לרוב מוהלים את הוויסקי שיצא מהחבית עם מים.
הוויסקי חייב לעבור את הזיקוק והיישון בתחומי סקוטלנד בלבד, כדי שהתווית "Single Malt Scotch Whisky" תופיע עליו.
בתאריך 21 במאי 2017 השיקה מזקקת מילק אנד האני סינגל מאלט ויסקי..
מדובר בוויסקי הראשון שהגיע ליישון של 3 שנים לפחות, ואשר יכול להיקרא ויסקי על פי הסטנדרטים בסקוטלנד וברוב העולם, במהדורה של חבית בודדה שזוקקה על ידי המזקק הראשי של המזקקה, תומר גורן ובוקבקה כחלק מ"סדרת הניסויים" של המזקקה, ל-391 בקבוקים וב-46 אחוזי אלכוהול.
ויסקי סינגל מאלט ישראלי מיוצר משנת 2014 גם במזקקת רמת הגולן.
תבנית סינגלטון (מאנגלית: Singleton, בעברית: יחידן לפי האקדמיה ללשון העברית) היא תבנית עיצוב (design pattern) בהנדסת תוכנה, אשר נועדה למקרים בהם מעוניינים להגביל את יצירת המופעים (Instances) של מחלקה (class) מסוימת למופע יחיד.
תבנית זו שימושית כאשר נדרש רק מופע אחד על מנת לתאם פעולות במערכת.
מתכנתים מסוימים מגדירים את התבנית הזו כתבנית anti-pattern, כלומר, תבנית שנראית מאוד פשוטה וברורה, אבל בפועל היא לא אופטימלית, או שימושית.
הגדרה זו נובעת מכך שתבנית זו היא שכיחה מאוד בקרב מפתחים, ולעיתים רבות יוצרת הגבלות שלא לצורך, במצבים בהם אין צורך ממשי במופע יחיד.
מימוש התבנית חייב לעמוד בשני עקרונות: מופע יחיד של המחלקה, וגישה גלובלית.
נדרשת האפשרות לגשת לאיבר במחלקה סינגלטון מבלי ליצור אובייקט של המחלקה, וכן מנגנון אשר ישמור את ערכי האיברים של המופע שנוצר.
התבנית מושגת באמצעות מחלקה הכוללת פונקציה, אשר בקריאה הראשונה יוצרת מופע חדש, ובקריאות הבאות, מחזירה מצביע לאותו מופע שיצרה קודם.
כדי להבטיח שאכן יהיה מופע בודד של המחלקה ולא ניתן יהיה ליצור אותה בצורה אחרת, הגדרת הגישה לפונקציית הבנאי (Constructor) מוגדרת כ-private או protected.
ביישומים מרובי תהליכונים (multi-threaded applications) יש להיזהר במימוש התבנית.
אם שני תהליכונים ניגשים לפונקציית הבנייה באותו הזמן, ייתכן מצב בו שניהם ייצרו מופע – מצב אותו אנו מנסים למנוע.
דרך בטוחה מבחינת תהליכונים (Threads) ב-Java הוצעה על ידי וילאם פו.
בגישה זו, יצירת המופע נדחית עד לרגע האחרון.
דרך המימוש המסורתית האלגנטית והפשוטה מתחשבת בריבוי תהליכים, אך לא מממשת אתחול עצל:
תבנית סינגלטון ב-PHP, גרסה 5:
דרך פשוטה לממש סינגלטון ב-Objective-C:
אם אין חובה להשתמש בתהליכונים, התיאום (סינכרון) יכול להישאר מחוץ לקוד, ואז הפונקציה +sharedSingleton תיראה כך:
סינגור קהילתי הייתה עמותה שפעלה לקידום ומימוש זכויות חברתיות, לצמצום פערים, וליצירת סולידריות קהילתית בשכונות מצוקה, תוך חיזוק והעצמת הפרט והקהילה.
העמותה, שהוקמה ב- 1993 בשכונת קטמון שבירושלים, פעלה בשלושה סניפים מרכזיים בירושלים, באר שבע ולוד.
העמותה פעלה עם התושבים לשינוי מדיניות: פעילות אל מול מקבלי החלטות נעשית באמצעות כלים משפטיים, שדולה פרלמנטרית ופעולות מחאה.
בשנים האחרונות לפעילותה הרחיבה העמותה את פעילותה גם לתחום פיתוח כלכלה חברתית, לרבות הקמת קואופרטיבים קהילתיים.
העמותה יזמה שורה של מאבק חברתיים ציבוריים, ובין היתר יזמה את:
המאבק לחקיקת חוק הדיור הציבורי.
המאבק על זכותם למים של הבדואים תושבי הכפרים הלא מוכרים.
המאבק נגד המחסור בגני ילדים ערבים בעיר לוד.
בשנת 1997 קיבלה העמותה את אות זכויות האדם ע"ש אמיל גרינצוויג, על תרומה מיוחדת לקידום זכויות האדם בישראל.
תקציב הפעילות של העמותה לשנת 2008 היה 4.1 מיליון שקל, מתוכם 2.4 מיליון שקל מתרומות והקצבות.
הוצאות הנהלה וכלליות היו 409 אלף שקל שהם כ-10% מהמחזור.
העמותה סיימה את פעילותה בשנת 2014.
הסינגל (בהולנדית: Singel) היא תעלה אשר הקיפה את העיר אמסטרדם שבהולנד במהלך ימי הביניים ושימשה כחפיר הגנה עבור העיר עד שנת 1585 עת גדלה העיר והתפשטה מעבר לתעלה.
התעלה עוברת ממפרץ האיי בסמוך לתחנת הרכבת המרכזית של אמסטרדם, עד כיכר מונטפליין שם נפגשת התעלה עם נהר האמסטל.
כיום הסינגל היא הפנימית מבין התעלות המעגליות של העיר אמסטרדם.
על גדת התעלה ממוקמת הכנסייה הלותרנית הישנה שנבנה בין השנים 1632–1633, הכנסייה הלותרנית העגולה ("הכנסייה הלותרנית החדשה") שנבנתה בין השנים 1668–1671, הספרייה של אוניברסיטת אמסטרדם, וכן הבלומנמארקט - שוק הפרחים של אמסטרדם הממוקם על גדות התעלה, כאשר חלק מדוכני השוק הם רפסודות הצפות על התעלה.
עד המאה ה-15 נודעה התעלה בשם סטדחראכט (Stedegracht - "תעלת העיר").
במהלך המאה ה-17 כונתה התעלה בשם קונינגסחראכט (Koningsgracht - "תעלת המלך" על שמו של המלך אנרי הרביעי, מלך צרפת אשר צידד ברפובליקה ההולנדית בתקופה זו).
מקטע התעלה שבין הספאו לבין הליינבאנסטך (Lijnbaanssteeg) כונה בעבר "רציף לונדון" (Londense Kaai - "לונדנסה קאי") או "הרציף האנגלי" (Engelse Kaai - "אנגלסה קאי"), מאחר שעגנו באזורו בעיקר ספינות שהפליגו בין אמסטרדם לבין לונדון.
סינגפור משתתפת במשחקים האולימפיים מאז אולימפיאדת לונדון (1948), זמן קצר לאחר שהוכרזה כמושבת כתר נפרדת מיתר מושבות המצרים הבריטיות.
בין 1963 ל-1965 הייתה סינגפור חלק ממלזיה, ובאולימפיאדת טוקיו (1964) השתתפו הספורטאים הסינגפורים כחלק מהמשלחת המלזית.
מאז אולימפיאדת מקסיקו סיטי (1968) משתתפת סינגפור במשחקים כמדינה עצמאית.
היא השתתפה מאז בכל משחקי הקיץ למעט אולימפיאדת מוסקבה (1980), לאחר שהצטרפה לחרם האמריקאי על המשחקים בעקבות הפלישה הסובייטית לאפגניסטן.
סינגפור מעולם לא השתתפה באולימפיאדת חורף.
הספורטאי הסינגפורי הראשון שזכה במדליה אולימפית היה מרים המשקולות טאן הואו ליאנג, שזכה במדליית כסף באולימפיאדת רומא (1960).
בפעם הבאה בה עמדו ספורטאים סינגפורים על הפודיום הייתה רק באולימפיאדת בייג'ינג (2008), אז זכתה נבחרת הנשים בטניס שולחן במדליית כסף.
לי ג'יאוויי, שהייתה חברת הנבחרת, סיימה פעמיים במקום הרביעי בתחרות ליחידות, בבייג'ינג ובאולימפיאדת אתונה (2004).
ספורטאית סינגפורית שבלטה בבייג'ינג הייתה השחיינית טאו לי, שסיימה במקום החמישי במשחה ל-200 מטר בסגנון פרפר, ואף שברה פעמיים את שיא אסיה במהלך המשחקים.
שחקנית טניס שולחן ג'ינג ג'אן הונג השתתפה במשחקים בפעם השלישית.
באולימפיאדת לונדון (2012) זכו הספורטאים הסינגפורים בשתי מדליות ארד, שתיהן בטניס שולחן.
פנג טיאנוויי עשתה זאת בטורניר היחידות, ובטורניר הזוגות הייתה שותפה לזכייה יחד עם ואנג יואגו.
באולימפיאדת ריו דה ז'ניירו (2016) זכה השחיין ג'וזף סקולינג במדליית הזהב האולימפית הראשונה בתולדות סינגפור, לאחר שניצח במשחה ל-100 מטר [פרפר, עם שיא אולימפי חדש - 50.39 שניות.
נבחרת הנשים בטניס שולחן סיימה במקום הרביעי, ושתיים משחקניות הנבחרת, פנג טיאנוויי ויו מנגיו, הודחו ברבע הגמר בטורניר היחידות.
סינגליש היא שפה קריאולית מבוססת אנגלית המדוברת בסינגפור.
הסינגליש משמשת כשפה ראשונה בקרב רבים באי וכשפה שנייה אצל השאר.
עם זאת, סינגפורים רבים, בעיקר בקרב השכבות המשכילות יותר באוכלוסייה, שולטים גם באנגלית התקנית במקביל.
מקורו של אוצר המילים בסינגליש הוא קודם כול באנגלית, וכן במלאית, קנטונזית, טמילית, הוקיינית, בנגלית ועוד שפות וניבים שונים מסין, הודו והעולם המלאי.
היות שהסינית המנדרינית נלמדת כיום במערכת החינוך הסינגפורית, גם מילים משפה זו מוצאות את דרכן לסינגליש.
הסינגליש דומה ביותר לשפה הקריאולית הרווחת בשכנתה מלזיה - המנגליש.
מאחר שהסינגליש התרחקה מהאנגלית המקורית עד כדי אובדן היכולת לתקשר באופן רציף, הממשל הסינגפורי החל לעודד שימוש באנגלית תקנית במערכת החינוך, באמצעי התקשורת וכדומה.
זאת כחלק מן המאמץ הכללי של סינגפור להיות עיר-מדינה בינלאומית ומסבירת פנים לדוברי אנגלית מכל רחבי העולם.
סִינְגֵל (מאנגלית: Single – יחיד (בודד); לפי האקדמיה ללשון העברית, בעברית: חַדְשִׁיר) הוא תקליט, קלטת שמע או תקליטור, המכיל שיר בודד או מספר שירים מצומצם.
בעבר נקרא תקליט שדרים, תקליטון שדרים או תקליטון.
בדרך כלל מיועד הסינגל לקדם את מכירותיו של אלבום מוזיקה חדש היוצא בסמוך ליציאת הסינגל (או הסינגלים).
עם זאת, ישנם מקרים שבהם יוצא הסינגל בלי תלות לאלבום.
בחלק מהמקרים, יוצאים מספר סינגלים המשויכים לאלבום אחד.
בדרך כלל יוצאים שניים עד ארבעה סינגלים מאלבום (תלוי במידת ההצלחה של האלבום ושל הסינגלים הקודמים), אך המספר אינו קבוע.
כך למשל מאלבומו של מייקל ג'קסון "Thriller", נשלחו לתחנות הרדיו שבעה סינגלים.
המונח "סינגל" באנגלית (במשמעות המילולית, "בודד") נדרש כמונח נגדי – לתקליט אחד שהכיל אלבום מוזיקה שלם.
זאת לאחר שהחלה ההפצה של אלבומי מוזיקה ארוכי הנגן שהכילו מספר שירים בכל צד של התקליט, שכן לפני הופעת אלבומי המוזיקה בתקליט אחד כל התקליטים בעולם היו בעצם "סינגלים" שהכילו שיר אחד או שניים.
בשנת 1998 יצרה האקדמיה ללשון העברית את המונח חדשיר.
בשנות ה-70 וה-80 היו המונחים תקליטון ותקליט-שדרים נפוצים בשפה העברית לתיאור סינגל.
במושג "סינגל שיווקי" הכוונה לסינגל שמטרתו העיקרית להגדיל את החשיפה לאלבום מסוים, ובכך לקדם את המכירות שלו.
תקליט הסינגל הראשון נוצר על ידי חברת תקליטי RCA ב-1 בפברואר 1949 זאת לאחר שב-21 ביוני 1948 חברת קולומביה רקורדס הציגה לראשונה את אריך הנגן.
סינגלים נשלחים הן לתחנות הרדיו והן למכירה בחנויות, אם כי לעיתים קרובות נשלחים הסינגלים לרדיו לפני יציאתם לחנויות, כחלק ממהלך של יחסי ציבור וקידום מכירות קודם להגעת האלבום לחנויות.
לעיתים השיר המופיע בסינגל שונה במעט מהשיר המופיע באלבום, בהתאם לצורכי הרדיו – מילים בעייתיות מצונזרות, ושיר שאורכו אינו מתאים לרדיו מתקצר.
תקליטי סינגל רבים הכילו "צד א'" – השיר עצמו ו"צד ב'" – שיר נוסף, שחשיבותו משנית.
לעיתים, תקליטי סינגל יצאו עם שני שירים השווים בערכם.
כיום יוצאים הסינגלים במתכונת של תקליטור, אך עדיין רבים מהם יוצאים עם שיר נוסף כ"צד ב'".
בשנות ה-50 וה-60 המוקדמות, אמנים רבים (בייחוד אמני הרוקנ'רול) מיקדו את יצירותיהם כלפי שוק הנוער וצעירים בכלל, בעלי יכולת כלכלית נמוכה.
הדבר גרם למכירת סינגלים (שהיו זולים ביחס לתקליטי אלבום) בהיקף רחב מאוד.
תופעה זו נמשכה עד שאמנים פופולריים החלו להקליט אלבומים שלמים.
בשנות ה-90 עם השימוש הנרחב בווקמן, במיוחד בקרב בני נוער, יצאו סינגלים גם בפורמט של קלטות שמע.
על פי ספר השיאים של גינס, הסינגל הנמכר ביותר בכל הזמנים הוא "White Christmas" בביצוע בינג קרוסבי והסינגל הנמכר ביותר מאז החלו מצעדי דירוג הסינגלים הוא "Candle In The Wind" בביצוע אלטון ג'ון.
בשנת 2009 החלו לצאת לאור "סינגלים וירטואליים" – שלא על גבי תקליטורים.
חברות פרסום ויחסי ציבור של אמנים שונים, החלו לשלוח אז לעורכים בתחנות רדיו הודעות דואר אלקטרוני ובהן קישורים לשירים באתרי אינטרנט.
הכוונה היא שעורכי התוכניות ברשתות הרדיו יוכלו "להוריד" שירים אלו בפורמטים שונים (כולל פרטים מלאים על המבצעים וטקסטים שונים), בדרך כלל באיכות גבוהה, ולשדרם בתחנות הרדיו.
כמו כן, קיימת זה שנים רבות תופעה של הורדת סינגלים מהאינטרנט על ידי משתמשים ביתיים, הן בדרך חוקית והן באופן לא חוקי (פיראטית).
סינגל מוביל הוא בדרך כלל הסינגל הראשון שיוצא מתוך אלבום אולפן, על ידי מוזיקאי או להקה, לפני יציאת האלבום עצמו.
הסינגל המוביל הוא לעיתים קרובות גורם מכריע עבור צרכנים המתלבטים האם לרכוש את האלבום, והבחירה בסינגל המוביל עשויה להיות קריטית להצלחה המסחרית של האלבום.
לפיכך, אמנים רבים בארצות הברית ובארצות רבות אחרות בוחרים בשיר קצבי מתוך האלבום; שירים אלה הם לעיתים קרובות קליטים יותר, והסיכוי שלהם למשוך את תשומת לבם של המאזינים גבוה יותר.
עם זאת, חלק מהאמנים עשויים לבחור כסינגל המוביל שיר בעל קצב איטי יותר, על מנת להדגים את מגוון השירים באלבום, או בשיר עם מסר אותו הם רוצים להעביר לקהל שלהם.
למשל, בשנת 1997 הוציאה מדונה את השיר "Frozen" כסינגל המוביל מתוך אלבומה, Ray of Light.
בדרך כלל מפורסם רק שיר אחד מהאלבום כ"סינגל מוביל", אך מאז ראשית שנות האלפיים, החלו כמה אמנים להוציא לאור שני סינגלים מובילים.
כך למשל, ג'סטין טימברלייק הוציא את "Suit & Tie" ואת "Mirrors", כסינגלים המובילים מאלבומו The 20/20 Experience.
מקסי סינגל (לעיתים מקוצר ל-MCD או CDM) הוא מהדורת סינגל עם יותר משתי הרצועות הרגילות של שיר צד א' ושיר צד ב'.
המקסי סינגל הראשון בעולם היה "In the Summertime" של להקת מונגו ג'רי, שיצא ב-1970. המונח נכנס אחר כך לשימוש נרחב במהלך שנות השבעים.
השם התייחס בדרך כלל לסינגלי ויניל בגודל 7 אינץ', הכוללם רצועה אחת בצד א', ושתיים בצד ב'.
ההוצאה המחודשת בשנת 1975 של "Space Oddity" של דייוויד בואי, שבו השיר יצא יחד עם "Changes" ו-"Velvet Goldmine", היא דוגמה אופיינית.
באמצע שנות השבעים החלו לצאת גם סינגלים בגודל 12 אינץ' על ויניל, עם שלוש או ארבע רצועות (או גרסה מורחבת או משולבת מחדש של הסינגל/שיר המוביל) בצד א'.
מאוחר יותר, בשנות השמונים, מנהג אופייני היה להוציא סינגל בן שני שירים על ויניל 7 אינץ' וקלטת, ומקסי סינגל על ויניל 12 אינץ'.
המקסי סינגלים הראשונים בגודל 12 אינץ' שימשו לקידום מכירות, ובעיקר נשלחו לדיסקוטקים ולתחנות רדיו.
אחר כך הפכו לפורמט פופולרי לחובבי מוזיקה ונמכרו באופן נרחב בחנויות.
בשנות השמונים החלו לצאת מקסי סינגלים גם על גבי קלטות ותקליטורים.
בתעשיית המוזיקה שבקוריאה הדרומית המינוח ל"אלבומים "ו"סינגלים" הוא ייחודי וכולל מונח נוסף, "אלבום סינגל" או "סינגל אלבום" (בקוריאנית: 싱글 음반), קטגוריה של אלבומים שלא מופצים מחוץ לקוריאה הדרומית.
בתעשיית המוזיקה העולמית המינוח "אלבום" מתייחס לתקליט או תקליטור שמכיל בתוכו כמות מסוימת של רצועות.
לעומת זאת, בתעשיית המוזיקה הקוריאנית המונח "אלבום" (בקוריאנית: 음반) מתייחס להקלטה מוזיקלית בכל אורך שהוא, ללא דרישה כלשהי או כמות כלשהי של רצועות.
בתעשיית המוזיקה העולמית המונח הקרוב ביותר לכך הוא "הוצאה".
סינגל מן הוא סרט קולנוע אמריקאי מסוג דרמה המבוסס על רומן בעל אותו שם מאת כריסטופר אישרווד.
את הסרט ביים מעצב האופנה האמריקאי טום פורד (מהמשפיעים ביותר על בית האופנה "גוצ'י") שזהו סרטו הראשון, והוא מימן את הפקת הסרט בעצמו.
הסרט הוא בכיכובו של קולין פירת' המגלם את הפרוטגוניסט ג'ורג' פלקונר, פרופסור אנגלי והומוסקסואל שחי בדרום קליפורניה בשנת 1962. הסרט מציג יום בחייו של פלקונר, ומתמקד בתרבות של שנות ה-60 בארצות הברית; הסט של הסרט עוצב על ידי אותם מעצבים אשר עיצבו את הסדרה מד מן, המתרחשת באותה התקופה.
הסרט הוקרן בהקרנת בכורה ב-11 בדצמבר 2009 בפסטיבל הסרטים של ונציה ה-66. לאחר הקרנתו בפסטיבל הסרטים הבינלאומי בטורונטו 2009, הוא נבחר על ידי הסטודיו "The Weinstein Company" להפצה בארצות הברית וגרמניה.
תפוצה מוגבלת ראשונית של הסרט החלה בארצות הברית בדצמבר 2009 כדי להכשיר אותו לטקס פרסי אוסקר ה-82, ותפוצה רחבה יותר שלו החלה בתחילת שנת 2010.